ЗэфIагъэкIар мащIэкъым
КъБР-м цIыхубэ хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ министерствэм и коллегием хэтхэм я зэIущIэ мазаем и 3-м екIуэкIащ.
Министерствэм 2013 гъэм зэфIи- гъэкIахэм, дызытехьа илъэсым IуэхущIапIэр зэрылэжьэну щIыкIэр яубзыхуащ, еплъыкIэ зэхуэмыдэхэр къыщагъэлъэгъуащ.
ЗэIущIэр къызэIуихащ КъБР-м цIыхубэ хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министрым и къалэнхэр зыгъэзащIэ Къумахуэ Мухьэдин. Илъэс кIуам министерствэм зэфIигъэкIа, къиIэта Iуэхухэм зэпкърыхауэ я гугъу ищIа иужь, абы жиIащ, зэфIахар куэд хъуми, къапэщылъыр зэрынэхъыбэр.
Министерствэм 2013 гъэм иригъэкIуэкIа лэжьыгъэм арэзы укъищIу къалъытэри, дызэрыт илъэсым ящIэнухэм дыщIызы-гъужын щыIэмэ, махуищ пIалъэм къриубыдэу къагъэхьыну зэгурыIуащ.
Щомахуэ Залинэ.
